Document ID: 31993R2914

ΚΑΝΟΝΙΣΜΟΣ (ΕΟΚ) αριθ. 2914/93 ΤΗΣ ΕΠΙΤΡΟΠΗΣ της 22ας Οκτωβρίου 1993 για την ανάκληση ορισμένων μέτρων σχετικών με την κατάταξη εμπορευμάτων στη συνδυασμένη ονοματολογία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και για το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 2593/93 (2), και ιδίως το άρθρο 9,
Εκτιμώντας:
ότι, για να εξασφαλιστεί η ομοιόμορφη εφαρμογή του κοινού δασμολογίου, όσον αφορά ορισμένα ηλεκτρονικά όργανα, ελήφθησαν τα μέτρα κατάταξης που παρατίθενται στο παράρτημα του παρόντος κανονισμού-
ότι το Δικαστήριο στις αποφάσεις που εξέδωσε επί των υποθέσεων 19/88 της 28ης Φεβρουαρίου 1989 (3) και 218/89 της 4ης Δεκεμβρίου 1990 (4) απεφάνθη σχετικά με την κατάταξη ομοειδών προϊόντων-
ότι, προκειμένου να ληφθούν υπόψη οι αποφάσεις αυτές του Δικαστηρίου, είναι αναγκαίο να ανακληθούν τα προαναφερόμενα μέτρα κατάταξης-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα μέτρα κατάταξης που αναφέρονται στη στήλη 1 του παραρτήματος του παρόντος κανονισμού ανακαλούνται από την ημερομηνία που ορίζεται στη στήλη 2.
Άρθρο 2
Οι κανονισμοί (ΕΟΚ) αριθ. 2054/83 (5) και (ΕΟΚ) αριθ. 2324/83 (6) της Επιτροπής που αναφέρονται στο παράρτημα του κανονισμού (ΕΟΚ) αριθ. 646/89 της Επιτροπής (7) ανακαλούνται από τις 15 Μαρτίου 1989.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Οκτωβρίου 1993.

Labels: 3
19